proxectonos/corpus_dominio_legal_administrativo_tmp huggingface dataset:
RESOLUCIÓN do 4 de xaneiro de 2017 pola que se fai público o acordo plenario polo que se designan os conselleiros integrantes da Sección de Estudos e Informes para o ano 2017.
Consello Consultivo de Galicia — III. Outras disposicións — 13/01/2017

De conformidade co establecido no artigo 18 do Decreto 91/2015, do 18 de xuño, polo que se aproba o Regulamento de organización e funcionamento do Consello Consultivo de Galicia, esta presidencia
Facer público o Acordo plenario do 4 de xaneiro de 2017, do Consello Consultivo de Galicia, polo que se designan os conselleiros integrantes da Sección de Estudos e Informes do Consello Consultivo para 2017, do teor literal seguinte:
«Segundo o disposto nos artigos 21 da Lei 3/2014, do 24 de abril, do Consello Consultivo de Galicia, e 18 do seu regulamento de organización e funcionamento, aprobado polo Decreto 91/2015, do 18 de xuño, o Pleno do Consello Consultivo de Galicia, na súa reunión do día 4 de xaneiro de 2017, acorda:
Primeiro. A designación do conselleiro electivo Ignacio de Loyola Aranguren Pérez como membro da Sección de Estudos e Informes.
Segundo. A designación do conselleiro nato Fernando Ignacio González Laxe como membro da Sección de Estudos e Informes.
Terceiro. Que, de acordo co número 2 do citado artigo 18, se publique este acordo no
Diario Oficial de Galicia
».
Santiago de Compostela, 4 de xaneiro de 2017
RESOLUCIÓN do 3 de xaneiro de 2017, da Dirección Xeral de Comercio e Consumo, pola que se publica a concesión dos Premios Smart Commerce de Galicia 2016, convocados pola Orde do 3 de xuño de 2016 (Diario Oficial de Galicia do 21 de xuño).
Consellería de Economía, Emprego e Industria — III. Outras disposicións — 13/01/2017

De conformidade co disposto no artigo 9 das bases reguladoras, procédese á publicación da concesión dos Premios Smart Commerce de Galicia 2016, convocados pola Orde do 3 de xuño de 2016 (Diario Oficial de Galicia do 21 de xuño), que figura no anexo a esta resolución.
Norma reguladora: Orde do 3 de xuño de 2016 pola que se establecen as bases reguladoras e se fai pública a convocatoria para a concesión, en réxime de concorrencia competitiva, dos premios Smart Commerce de Galicia 2016 (código de procedemento IN214C).
Finalidade da subvención: Premios Smart Commerce de Galicia 2016.
Crédito orzamentario: 8.500 €.
Aplicación orzamentaria: 09.30.751A.480.0.
Santiago de Compostela, 3 de xaneiro de 2017
RESOLUCIÓN do 2 de xaneiro de 2017 pola que se dá publicidade á modificación e prórroga, polo prazo dun ano, da encomenda ao Consorcio Galego de Servizos de Igualdade e Benestar da execución dun servizo de transporte aos centros públicos competencia desta consellería.
Consellería de Política Social — III. Outras disposicións — 13/01/2017

Mediante Resolución do 29 de decembro de 2015 encoméndase ao Consorcio Galego de Servizos de Igualdade e Benestar a xestión dun servizo de transporte regular aos centros públicos competencia da Consellería de Política Social, con vixencia ata o 31 de decembro de 2016. En virtude da Resolución do 21 de decembro de 2016, modifícase e prorrógase a mencionada encomenda polo prazo dun ano.
– Actividade: servizo consistente no deseño de rutas e traslado dos usuarios designados pola Consellería de Política Social aos seguintes centros públicos: Centro Ocupacional do Saiar, Centro de Día de Volta do Castro, Centro de Día das Gándaras, Centro de Persoas con Discapacidade Psíquica de Redondela, Centro de Persoas con Discapacidade Psíquica de Sarria, Centro de Atención a Persoas con Discapacidade da Coruña e Centro de Día de Burela, para o desenvolvemento das actividades propias dos centros.
– Natureza e alcance da xestión encomendada: esta encomenda ten natureza intra subxectiva, tendo en conta a adscrición do Consorcio Galego de Servizos de Igualdade e Benestar á Consellería de Política Social por razón da materia. Consonte o previsto polos artigos 47 e 95 da Lei 16/2010, do 17 de decembro, de organización e funcionamento da Administración xeral e do sector público autonómico, e para os efectos previstos nos artigos 4.1.n) e 24.6 do Real decreto lexislativo 3/2011, do 14 de outubro, polo que se aproba o texto refundido la Lei de contratos do sector público, o Consorcio Galego de Servizos de Igualdade e Benestar ten a consideración de medio propio e servizo técnico da Consellería de Política Social.
– Prazo de vixencia: o período de execución comeza o 1 de xaneiro de 2017 e rematará o 31 de decembro de 2017.
– Modalidade de financiamento: esta encomenda finánciase con fondos propios.
Santiago de Compostela, 2 de xaneiro de 2017
EXTRACTO da Resolución do 30 de decembro de 2016 pola que se convocan as axudas cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020, en réxime de concorrencia competitiva, dirixidas á mellora enerxética dos edificios de vivendas de titularidade dos concellos galegos.
Instituto Galego da Vivenda e Solo — III. Outras disposicións — 25/01/2017

BDNS (Identif.): 329639.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index):
Primeiro. Persoas beneficiarias
Poderán ser beneficiarios das subvencións os concellos titulares dos edificios de vivendas que realicen as actuacións obxecto da subvención e que cumpran co establecido no artigo 7 da orde de bases reguladoras desta axuda.
Segundo. Finalidade
Esta resolución ten por obxecto convocar para o exercicio 2017 as axudas, en réxime de concorrencia competitiva, para as actuacións de mellora enerxética nos edificios de vivendas de titularidade dos concellos galegos.
Terceiro. Bases reguladoras
As bases reguladoras desta convocatoria de axudas rexeranse polo disposto na Orde do 23 de decembro de 2016, pola que se establecen as bases reguladoras para a concesión, en réxime de concorrencia competitiva, de axudas cofinanciadas polo Fondo Europeo de Desenvolvemento Rexional, no marco do programa operativo Feder Galicia 2014-2020, dirixidas á mellora enerxética dos edificios de vivendas de titularidade dos concellos galegos (DOG nº 249, do 30 de decembro).
Cuarto. Orzamento
A contía será de 500.000 euros, repartidos en 250.000 euros no ano 2017 e 250.000 euros no ano 2018.
A persoa titular da Dirección Xeral do IGVS poderá incrementar o crédito orzamentario destinado a estas axudas por producirse algunha das causas establecidas no artigo 31.2 da Lei 9/2007, de subvencións de Galicia e no artigo 30 do Decreto 11/2009, do 8 de xaneiro, polo que se aproba o seu regulamento.
Quinto. Prazo de presentación de solicitudes
O prazo de presentación da solicitudes será de dous meses, a contar desde o día seguinte ao da publicación desta convocatoria no Diario Oficial de Galicia.
Santiago de Compostela, 30 de decembro de 2016
CORRECCIÓN DE ERROS. Resolución do 29 de decembro de 2016 pola que se establecen as bases reguladoras para a concesión, en réxime de concorrencia non competitiva, de subvencións a concellos para o apoio, promoción e difusión das festas declaradas de interese turístico de Galicia, e se procede á súa convocatoria para o ano 2017.
Axencia Turismo de Galicia — III. Outras disposicións — 25/01/2017

Advertido erro na citada Resolución publicada no
Diario Oficial de Galicia
número 13, do 19 de xaneiro de 2017, faise necesario realizar a oportuna corrección:
Na páxina 2860, no artigo 1.3 das bases reguladoras, onde di: «Con carácter xeral, e de acordo co establecido no artigo 29 da Lei 9/2007, do 13 de xuño, de subvencións de Galicia, considéranse gastos subvencionables aqueles gastos que de xeito indubidable respondan á natureza da actividade subvencionada e sexan efectivamente realizados no ano 2016», debe dicir: «Con carácter xeral, e de acordo co establecido no artigo 29 da Lei 9/2007, do 13 de xuño, de subvencións de Galicia, considéranse gastos subvencionables aqueles gastos que de xeito indubidable respondan á natureza da actividade subvencionada e sexan efectivamente realizados no ano 2017».
CORRECCIÓN DE ERROS. Orde do 21 de decembro de 2016 pola que se establecen as bases reguladoras para a concesión de axudas para a execución de medidas de promoción do sector vitivinícola en mercados de terceiros países, e se convocan para o ano 2017.
Consellería do Medio Rural — III. Outras disposicións — 25/01/2017

Advertidos erros na citada orde, publicada no
Diario Oficial de Galicia
número 248, do día 29 de decembro de 2016, cómpre facer as seguintes correccións:
Un. Na páxina 56426, o artigo 11 (Modificacións), onde di: «1. Antes da presentación da solicitude de pagamento final, antes dos controis sobre o terreo previos ao pagamento final e, en todo caso, antes da finalización da execución do programa, os beneficiarios poderán presentar modificacións dos programas inicialmente seleccionados, sempre que non comprometan os obxectivos dos programas no seu conxunto, non se modifiquen a alza os orzamentos dos programas, non supoñan cambios na admisibilidade, nin variacións da puntuación á baixa, estean debidamente xustificadas, se comuniquen á Consellería do Medio Rural antes do 31 de decembro do ano de aprobación da axuda e estean autorizadas por ela. En todo caso, non se admitirán modificacións que supoñan a inclusión de novos países nin o incremento ou diminución do orzamento aprobado para cada país e para o total do programa.», debe dicir: «1. Antes da presentación da solicitude de pagamento final, antes dos controis sobre o terreo previos ao pagamento final e, en todo caso, antes da finalización da execución do programa, os beneficiarios poderán presentar modificacións dos programas inicialmente seleccionados, sempre que non comprometan os obxectivos dos programas no seu conxunto, non se modifiquen á alza os orzamentos dos programas, non supoñan cambios na admisibilidade, nin variacións da puntuación á baixa, estean debidamente xustificadas, se comuniquen á Consellería do Medio Rural antes do 31 de decembro do ano de aprobación da axuda e estean autorizadas por ela. En todo caso, non se admitirán modificacións que supoñan a inclusión de novos países nin o incremento do orzamento aprobado para o total do programa.».
Dous. Na páxina 56453, no anexo VIII (Condicións para a subvencionabilidade dos custos de persoal e gastos xerais, e outros), onde di: «A suma das letras a) e b) (Custos de Persoal), non poderá superar o 13 % do total de custos do programa aprobado, por este motivo ditos gastos deberán figurar convenientemente desglosados no orzamento recapitulativo do programa que se presente.», debe dicir: «A suma dos apartados a) e b) (Custos de Persoal), non poderá superar o 13 % do total de custos das accións executadas, por este motivo os ditos gastos deberán figurar convenientemente desagregados no orzamento recapitulativo do programa que se presente.»
RESOLUCIÓN do 13 de xaneiro de 2017 pola que se dá publicidade ás axudas concedidas ao abeiro da Orde do 27 de maio de 2016 pola que se convocan para o ano 2016 as axudas aos plans de reestruturación e reconversión da viña en Galicia.
Consellería do Medio Rural — III. Outras disposicións — 25/01/2017

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17, punto b) da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e crédito orzamentario a que se imputen, a finalidade da subvención, o beneficiario e cantidade concedida.
Na súa virtude, a Dirección Xeral de Gandaría, Agricultura e Industrias Agroalimentarias, por delegación da conselleira,
Publicar no
Diario Oficial de Galicia
as axudas concedidas ao abeiro da Orde do 27 de maio de 2016 pola que se convocan para o ano 2016 as axudas aos plans de reestruturación e reconversión da viña en Galicia, que figuran como anexo nesta resolución.
Santiago de Compostela, 13 de xaneiro de 2017
Convocatoria: Orde do 27 de maio de 2016 pola que se convocan para o ano 2016 as axudas aos plans de reestruturación e reconversión da viña en Galicia (DOG núm. 106, do 6 de xuño).
Aplicación orzamentaria: 13.03.713C.772.1 dos orzamentos xerais da Comunidade Autónoma de Galicia, dotada cun crédito total de 750.000 euros, para o ano 2016, 375.000 euros, para o ano 2017 e 375.000 euros, para o ano 2018. En total 1.500.000 euros.
Finalidade: superficies de viña da Comunidade Autónoma de Galicia destinadas á produción de uva para vinificación e para realizar a reconversión varietal, reimplantación e melloras das técnicas de xestión de viñas.
Beneficiarios/as e subvención:
RESOLUCIÓN do 11 de xaneiro de 2017, da Secretaría Xeral Técnica da Consellería de Sanidade, pola que se dá publicidade aos convenios de colaboración subscritos por esta consellería e polo Servizo Galego de Saúde no terceiro cuadrimestre do ano 2016.
Consellería de Sanidade — III. Outras disposicións — 25/01/2017

O artigo 15.2 da Lei 1/2016, do 18 de xaniero, de transparencia e bo goberno (DOG nº 30, do 15 de febreiro), impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para cumprir esa obriga, por medio da presente resolución dáselle publicidade á relación dos convenios subscritos pola Consellería de Sanidade e polo Servizo Galego de Saúde nos meses de setembro, outubro, novembro e decembro do ano 2016 e que se incorpora como anexo a esta resolución.
Santiago de Compostela, 11 de xaneiro de 2017
EXTRACTO da Orde do 15 de decembro de 2016 pola que se establecen as bases reguladoras e se procede á convocatoria de axudas destinadas ao alumnado que curse estudos universitarios, no curso académico 2016/17, nas universidades do Sistema universitario de Galicia, que por causas sobrevidas e imprevistas teña dificultades económicas para continuar estudos.
Consellería de Cultura, Educación e Ordenación Universitaria — III. Outras disposicións — 26/01/2017

BDNS (Identif.): 329830.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
O alumnado que curse estudos universitarios oficiais conducentes a unha titulación de grao, licenciatura, diplomatura, enxeñaría, arquitectura, enxeñaría técnica ou arquitectura técnica, no curso académico 2016/17, nas universidades do Sistema universitario de Galicia que por causas sobrevidas e imprevistas teña dificultades económicas para continuar estudos.
Segundo. Obxecto
Convocar en réxime de concorrencia non competitiva axudas destinadas ao alumnado do Sistema universitario de Galicia cunha necesidade urxente de recursos económicos motivada por causas sobrevidas e imprevistas ocorridas durante o actual curso académico que lles impidan ou dificulten a continuidade dos seus estudos.
Terceiro. Bases reguladoras
Publícanse conxuntamente coa convocatoria.
Cuarto. Orzamento e contía das bolsas
O importe global previsto na orde é de 100.000 euros.
Para determinar a contía da axuda que se lle concederá a cada solicitante terase en conta como criterios de distribución os seguintes limiares de renda per cápita:
Quinto. Prazo de presentación de solicitudes
– Se a causa sobrevida e imprevista aconteceu con anterioridade á publicación desta orde, o prazo de presentación de solicitudes será dun mes, contado desde o día seguinte ao da publicación da orde no Diario Oficial de Galicia.
– Se a causa sobrevida e imprevista acontece con posterioridade á publicación desta orde, o prazo de presentación de solicitudes será dun mes desde que aconteceu a causa sobrevida sendo, nestes casos, a data límite para a presentación das solicitudes o 31 de xullo de 2017, sen prexuízo do sinalado no artigo 3.b) da orde.
Santiago de Compostela, 15 de decembro de 2016
ORDE do 31 de decembro de 2016 pola que se fai pública a resolución das axudas económicas para o alumnado que realiza formación práctica en centros de traballo, convocadas pola Orde do 28 de abril de 2016.
Consellería de Cultura, Educación e Ordenación Universitaria — III. Outras disposicións — 26/01/2017

Pola Orde do 28 de abril de 2016, DOG do 20 de maio, regúlase o procedemento para a concesión das axudas económicas para o alumnado que realiza a formación práctica en centros de traballo durante o ano 2016.
O artigo 10 establece que a Consellería de Cultura, Educación e Ordenación Universitaria publicará o anuncio de exposición das listaxes definitivas das persoas beneficiarias, coa indicación da contía que lle corresponde a cada alumno, no
Diario Oficial de Galicia
.
En virtude do exposto anteriormente,
Primeiro. Anunciar a exposición ao público das listaxes definitivas dos beneficiarios das axudas concedidas correspondentes ao ano 2016, prazo outubro, e nas contías que se indican, que estarán expostas no taboleiro de anuncios da Consellería de Cultura, Educación e Ordenación Universitaria, na Consellería de Presidencia, oficina de atención ao cidadán, e nas xefaturas territoriais da Consellería de Cultura, Educación e Ordenación Universitaria.
Segundo. Contra esta resolución, que pon fin á vía administrativa, os interesados poderán interpoñer recurso potestativo de reposición perante a Consellería de Cultura, Educación e Ordenación Universitaria no prazo dun mes contado a partir do día seguinte ao da súa publicación no
Diario Oficial de Galicia
, de acordo co disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou ben directamente recurso contencioso-administrativo, no prazo de dous meses, perante a Sala do Contencioso-Administrativo do Tribunal Superior de Xustiza de Galicia, consonte coa Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 31 de decembro de 2016
DECRETO 8/2017, do 23 de xaneiro, polo que se dispón o nomeamento dun membro do Consello Económico e Social de Galicia.
Presidencia da Xunta de Galicia — II. Autoridades e persoal — 27/01/2017

En virtude do establecido nos artigos 8, parágrafo terceiro, e 9.1 da Lei 6/1995, do 28 de xuño, pola que se crea o Consello Económico e Social de Galicia, e nos artigos 8 e 10 do Regulamento de réxime interno deste, e de acordo coa proposta efectuada polo Sindicato Nacional de Comisións Obreiras de Galicia (CC.OO.) o 29 de decembro de 2016,
Artigo único
Nomear membro suplente do Consello Económico e Social de Galicia a María Jesús Fernández García, en representación do Sindicato Nacional de Comisións Obreiras de Galicia (CC.OO.).
Santiago de Compostela, vinte e tres de xaneiro de dous mil dezasete
DECRETO 7/2017, do 23 de xaneiro, polo que se dispón o cesamento dun membro do Consello Económico e Social de Galicia.
Presidencia da Xunta de Galicia — II. Autoridades e persoal — 27/01/2017

En virtude do establecido nos artigos 9.1, inciso segundo, e 10.f) da Lei 6/1995, do 28 de xuño, pola que se crea o Consello Económico e Social de Galicia, e no artigo 9.e) do Regulamento de réxime interno deste, e de acordo coa proposta efectuada polo Sindicato Nacional de Comisións Obreiras de Galicia (CC.OO.) o 29 de decembro de 2016,
Artigo único
Que cese, como membro suplente do Consello Económico e Social de Galicia, José Manuel Lago Peñas, en representación do Sindicato Nacional de Comisións Obreiras de Galicia (CC.OO.).
Santiago de Compostela, vinte e tres de xaneiro de dous mil dezasete
RESOLUCIÓN do 16 de xaneiro de 2017 relativa ao nomeamento dos membros integrantes da Xunta Electoral de Galicia.
Xunta Electoral de Galicia — III. Outras disposicións — 20/01/2017

A Presidencia da Xunta Electoral de Galicia, en cumprimento do Decreto 194/2017, do 10 de xaneiro, da Presidencia da Xunta de Galicia (DOG núm. 9, do 13 de xaneiro), procedeu ao nomeamento dos membros integrantes da Xunta Electoral de Galicia.
Deste xeito dáse contido ao disposto no artigo 15 da Lei autonómica 8/1985, do 13 de agosto, de eleccións ao Parlamento de Galicia, onde se establece que os nomeados por decreto, ao comezo de cada lexislatura, permanecerán no exercicio do seu mandato ata a toma de posesión da nova xunta electoral.
Na súa virtude e ao abeiro do disposto no artigo 18.6 da Lei orgánica 5/1985, do 19 de xuño, e en execución do acordo adoptado pola Xunta Electoral de Galicia na reunión do día de hoxe, esta Presidencia resolveu declarar:
O día 16 de xaneiro de 2017 constitúese a Xunta Electoral de Galicia cos seguintes membros:
Presidente: Miguel Ángel Cadenas Sobreira, presidente do Tribunal Superior de Xustiza de Galicia [artigo 14.1º a) da Lei 8/1985, do 13 de agosto].
Vicepresidente: José María Gómez y Díaz-Castroverde, maxistrado do Tribunal Superior de Xustiza de Galicia [artigo 14.1º b)].
Vogais: maxistrados do Tribunal Superior de Xustiza de Galicia [artigo 14.1º c)]:
Vogais: profesores en activo das facultades de Dereito de Santiago de Compostela, A Coruña e Vigo [artigo 14.1º d)]:
Secretario: Xosé Antón Sarmiento Méndez, letrado maior do Parlamento (artigo 15.2).
O que se publica para xeral coñecemento.
A Coruña, 16 de xaneiro de 2017
RESOLUCIÓN do 10 de xaneiro de 2017 pola que se dá publicidade aos convenios de colaboración subscritos no terceiro cuadrimestre de 2016.
Axencia Galega para a Xestión do Coñecemento en Saúde — III. Outras disposicións — 20/01/2017

O artigo 15.2 da Lei 1/2016, do 18 de xaneiro, de transparencia e bo goberno, impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para darlle cumprimento a esa obriga,
Dar publicidade á relación de convenios subscritos pola Axencia Galega para a Xestión do Coñecemento en Saúde nos meses de setembro, outubro, novembro e decembro do ano 2016, que se incorpora como anexo a esta resolución.
Santiago de Compostela, 10 de xaneiro de 2017
RESOLUCIÓN do 9 de xaneiro de 2017 pola que se lle dá publicidade a encomenda de xestión para a execución de obra, formalizada no mes de xaneiro de 2017.
Portos de Galicia — III. Outras disposicións — 20/01/2017

En cumprimento do disposto no artigo 8.5 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia (Lofaxga), dáse publicidade á formalización da encomenda de xestión, tramitada pola entidade pública Portos de Galicia durante o mes de xaneiro de 2017, para a execución da seguinte obra:
A) Mellora de acceso marítimo ás ramplas do porto de Noia-A Coruña.
1. Entidade adxudicadora:
a) Organismo: Portos de Galicia.
b) Dependencia que impulsa o expediente: Área de Infraestruturas, Medio Ambiente e Seguridade.
c) Dependencia que tramita o expediente: División de Contratación.
2. Obxecto da encomenda.
Descrición do obxecto: mellora de acceso marítimo ás ramplas do porto de Noia.
3. Valor estimado da encomenda:
199.358,68 euros, IVE excluído.
4. Formalización da encomenda:
a) Data de formalización da Orde de execución: 3 de xaneiro de 2017.
b) Entidade (medio propio da Xunta): Tragsa.
c) Nacionalidade: española.
5. Prazo de execución: dous (2 meses).
Santiago de Compostela, 9 de xaneiro de 2017
ORDE do 26 de xullo de 2017 pola que se amplía a dotación orzamentaria da Orde do 7 de marzo de 2017 pola que se establecen as bases reguladoras e se procede á convocatoria pública de subvencións para a programación de accións formativas dirixidas prioritariamente ás persoas traballadoras desempregadas na Comunidade Autónoma de Galicia correspondente aos exercicios de 2017 e 2018 (código de procedemento TR301K).
Consellería de Economía, Emprego e Industria — III. Outras disposicións — 04/08/2017

A Orde do 7 de marzo de 2017 pola que se establecen as bases reguladoras e se procede á convocatoria pública de subvencións para a programación de accións formativas dirixidas prioritariamente ás persoas traballadoras desempregadas na Comunidade Autónoma de Galicia correspondente aos exercicios de 2017 e 2018 (código de procedemento TR301K) (DOG núm. 59, do 24 de marzo de 2017) establece, na súa disposición adicional primeira, que os créditos para o financiamento da orde poderán ser obxecto de modificacións como consecuencia da asignación ou da redistribución de fondos para o financiamento dos programas de formación para o emprego, coas limitacións que estableza a Conferencia Sectorial de Asuntos Laborais nos supostos e nas condicións previstas nos artigos 30 e 31 do Decreto 11/2009, do 8 de xaneiro, polo que se aproba o Regulamento de subvencións de Galicia.
A disposición adicional cuarta determina que poderán ditarse resolucións complementarias cando existan fondos provenientes de renuncias de subvencións inicialmente concedidas, de incrementos das cantidades asignadas á Comunidade Autónoma pola Administración do Estado ou doutros remanentes dos módulos. Neste caso, agás que se acuda a unha convocatoria complementaria, non poderán terse en conta outras solicitudes nin outras inscricións/acreditacións distintas ás tidas en conta para a resolución inicial.
En consecuencia, ao existiren outras dotacións que poden ser utilizadas para os mesmos fins, como consecuencia de créditos incorporados, cómpre ampliar o importe dos créditos destinados ás axudas que poderán ser concedidas ao abeiro da referida Orde do 7 de marzo de 2017 pola que se establecen as bases reguladoras e se procede á convocatoria pública de subvencións para a programación de accións formativas dirixidas prioritariamente ás persoas traballadoras desempregadas na Comunidade Autónoma de Galicia, correspondente aos exercicios de 2017 e 2018, coa finalidade de ampliar a subvención ao maior número de beneficiarios posibles.
Por todo o exposto, e no uso das facultades que me foron concedidas,
Artigo primeiro
Amplíase o importe total das axudas que se van conceder ao abeiro da Orde do 7 de marzo de 2017, nas seguintes contías e aplicacións orzamentarias, con créditos incorporados procedentes de fondos finalistas da mesma aplicación e proxecto que o crédito inicial:
Artigo segundo
Esta modificación non afecta o prazo establecido na referida orde para a presentación de solicitudes.
Disposición derradeira única. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 26 de xullo de 2017
ORDE do 27 de xullo de 2017 pola que se amplía a dotación orzamentaria da Orde do 8 de marzo do 2017 pola que se establecen as bases reguladoras e se procede á convocatoria de subvencións para a concesión directa de bolsas e axudas para persoas traballadoras desempregadas que participen en accións formativas de formación profesional para o emprego correspondentes ao exercicio de 2017 e 2018 (código de procedemento TR301V).
Consellería de Economía, Emprego e Industria — III. Outras disposicións — 04/08/2017

A Orde do 8 de marzo de 2017 pola que se establecen as bases reguladoras e se procede á convocatoria de subvencións para a concesión directa de bolsas e axudas para persoas traballadoras desempregadas que participen en accións formativas de formación profesional para o emprego correspondentes ao exercicio de 2017 e 2018 (código de procedemento TR301V) (DOG núm. 57, do 22 de marzo de 2017) establece na exposición de motivos que se poderá ampliar a contía máxima dos créditos dispoñibles para esta convocatoria. O incremento do crédito estará condicionado á declaración da súa dispoñibilidade como consecuencia dunha xeración, ampliación ou incorporación de crédito, ou da existencia de remanentes doutras convocatorias financiadas con cargo ao mesmo crédito ou a créditos incluídos no mesmo programa ou en programas do mesmo servizo.
No artigo 2.5 establécese que se poderá ampliar a contía máxima dos créditos dispoñibles para esta convocatoria. O incremento do crédito estará condicionado á declaración da súa dispoñibilidade como consecuencia dunha xeración, ampliación ou incorporación de crédito, ou da existencia de remanentes doutras convocatorias financiadas con cargo ao mesmo crédito ou a créditos incluídos no mesmo programa ou en programas do mesmo servizo.
En consecuencia, ao existiren outras incorporacións de crédito que poden ser utilizadas para os mesmos fins como consecuencia da existencia de créditos incorporados, cómpre ampliar o importe dos créditos destinados ás axudas que poderán ser concedidas ao abeiro da referida Orde do 8 de marzo de 2017, coa finalidade de ampliar a subvención ao maior número de beneficiarios posibles.
Por todo o exposto, no uso das facultades que me foron conferidas,
Artigo primeiro
Amplíase o importe total das axudas que se van conceder ao abeiro da Orde do 8 de marzo de 2017, nas seguintes contías e aplicacións orzamentarias, con créditos incorporados procedentes de fondos finalistas da mesma aplicación e proxecto que o crédito inicial:
Artigo segundo
Esta modificación non afecta o prazo establecido na referida orde para a presentación de solicitudes.
Disposición derradeira única. Entrada en vigor
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 27 de xullo de 2017
EXTRACTO da Orde do 15 de decembro de 2016 pola que se establecen as bases reguladoras e se procede á convocatoria de axudas ao alumnado do Sistema universitario de Galicia para estadías nalgún Estado membro da Unión Europea durante o verán de 2017, co obxecto de coñecer a lingua dese país.
Consellería de Cultura, Educación e Ordenación Universitaria — III. Outras disposicións — 27/01/2017

BDNS (identif: 329855).
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
O alumnado das universidades do Sistema universitario de Galicia.
Segundo.
Obxecto
Convocar, en réxime de concorrencia competitiva, axudas para estadías nalgún Estado membro da Unión Europea durante o verán de 2017, co obxecto de coñecer a lingua dese país.
Terceiro.
Bases reguladoras
Publícanse conxuntamente coa convocatoria.
Cuarto.
Orzamento e contía das bolsas
O importe global previsto na orde é de 135.000 euros.
A dotación económica asignada a cada persoa beneficiaria será dun máximo de 900 euros.
Quinto.
Prazo de presentación de solicitudes
Será desde o día seguinte ao da publicación desta convocatoria no
Diario Oficial de Galicia
ata o 14 de marzo de 2017.
Santiago de Compostela, 15 de decembro de 2016
RESOLUCIÓN do 10 de xaneiro de 2017, da Dirección Xeral de Mobilidade, pola que se publican as subvencións concedidas ao abeiro da Orde do 4 de abril de 2016 pola que se establecen as bases reguladoras para conceder axudas para a formación no ámbito do transporte por estrada en Galicia e se convocan para 2016.
Consellería de Infraestruturas e Vivenda — III. Outras disposicións — 27/01/2017

No
Diario Oficial de Galicia
número 80, do 27 de abril de 2016, publicouse a Orde da Consellería de Infraestruturas e Vivenda, do 4 de abril de 2016, pola que se establecen as bases reguladoras para conceder axudas para a formación no ámbito do transporte por estrada en Galicia e se convocan para 2016.
Unha vez rematada a tramitación de todas as solicitudes que se presentaron, e en cumprimento do artigo 15 da Lei 9/2007, do 13 de xuño, de subvencións de Galicia, debe dárselles publicidade ás subvencións concedidas.
De acordo con todo o indicado,
Publicar como anexo as subvencións concedidas para a formación no ámbito do transporte por estrada en Galicia.
Santiago de Compostela, 10 de xaneiro de 2017
Subvencións concedidas a asociacións profesionais de transportistas ou de empresarios de actividades auxiliares ou complementarias do transporte, ou ás federacións destas para a formación en relación co transporte por estrada en Galicia para 2016 (aplicación orzamentaria: 2016.08.02.512A.481.1).
Os importes totais foron outorgados para o financiamento dos plans formativos presentados polos beneficiarios.
RESOLUCIÓN do 12 de xaneiro de 2017, da Dirección Xeral de Enerxía e Minas, pola que se dá publicidade aos beneficiarios das axudas concedidas ao abeiro da Orde do 28 de decembro de 2015 pola que se establecen as bases reguladoras para a concesión de subvencións, en réxime de concorrencia non competitiva, para a rehabilitación con granito das fachadas de edificacións de vivenda existentes, e se procede á súa convocatoria para o ano 2016 (código de procedemento IN316A).
Consellería de Economía, Emprego e Industria — III. Outras disposicións — 27/01/2017

De conformidade co disposto no artigo 15 da Lei 9/2007, do 13 de xuño, de subvencións de Galicia; no artigo 13.4 da Lei 4/2006, do 30 de xuño, de transparencia e boas prácticas na Administración pública galega, e no artigo 20 do anexo I da Orde do 28 de decembro de 2015 pola que se establecen as bases reguladoras para a concesión de subvencións, en réxime de concorrencia non competitiva, para a rehabilitación con granito das fachadas de edificacións de vivenda existentes e se procede á súa convocatoria para o ano 2016 (código de procedemento IN316A),
Dar publicidade á relación de beneficiarios das axudas concedidas pola Consellería de Economía, Emprego e Industria ao abeiro da referida orde, que figura como anexo á presente resolución.
Santiago de Compostela, 12 de xaneiro de 2017
a) Norma reguladora da convocatoria: Orde do 28 de decembro de 2015 pola que se establecen as bases reguladoras para a concesión de subvencións, en réxime de concorrencia non competitiva, para a rehabilitación con granito das fachadas de edificacións de vivenda existentes e se procede á súa convocatoria para o ano 2016 (código de procedemento IN316A).
b) Aplicación orzamentaria: 09.20.734A.780.1 «Plan de utilización da pedra natural na envolvente de edificios».
c) Crédito orzamentario: 400.000,00 euros.
d) Finalidade: a rehabilitación con granito das fachadas de edificacións de vivenda existentes para conseguir a mellora do aforro e a eficiencia enerxética nestas.
e) Destinatarios: os particulares ou as comunidades de propietarios, sempre que a actuación subvencionable descrita no artigo 2 do anexo I da orde se realice en vivendas ou edificios de vivenda colectiva da súa titularidade, sitos na Comunidade Autónoma de Galicia.
f) Beneficiarios, importe e concello da actuación, incluíndo os beneficiarios que renunciaron á subvención:
RESOLUCIÓN do 12 de xaneiro de 2017, da Dirección Xeral de Enerxía e Minas, pola que se dá publicidade aos beneficiarios das axudas concedidas ao abeiro da Orde do 28 de decembro de 2015 pola que se establecen as bases reguladoras para a concesión de subvencións, en réxime de concorrencia non competitiva, para a renovación de cubertas con tella cerámica e se procede á súa convocatoria para o ano 2016 (código de procedemento IN423B).
Consellería de Economía, Emprego e Industria — III. Outras disposicións — 27/01/2017

De conformidade co disposto no artigo 15 da Lei 9/2007, do 13 de xuño, de subvencións de Galicia, no artigo 13.4 da Lei 4/2006, do 30 de xuño, de transparencia e boas prácticas na Administración pública galega, e no artigo 19 do anexo I da Orde do 28 de decembro de 2015 pola que se establecen as bases reguladoras para a concesión de subvencións, en réxime de concorrencia non competitiva, para a renovación de cubertas de tella cerámica, e se procede á súa convocatoria para o ano 2016 (código de procedemento IN423B),
RESOLVO:
Dar publicidade á relación de beneficiarios das axudas concedidas pola Consellería de Economía, Emprego e Industria ao amparo da referida orde que figuran como anexo á presente resolución.
Santiago de Compostela, 12 de xaneiro de 2017
a) Norma reguladora da convocatoria: Orde do 28 de decembro de 2015 pola que se establecen as bases reguladoras para a concesión de subvencións, en réxime de concorrencia non competitiva, para a renovación de cubertas de tella cerámica, e se procede á súa convocatoria para o ano 2016 (código de procedemento IN423B).
b) Aplicación orzamentaria: 09.20.734A.780.2 «Plan renove de cubertas de tella cerámica».
c) Crédito orzamentario: 2.099.348,4 €.
d) Finalidade: a renovación de cubertas con tella cerámica conseguindo melloras significativas na demanda enerxética dos edificios.
e) Destinatarios: os particulares ou as comunidades de propietarios, sempre que a actuación subvencionable descrita no artigo 2 do anexo I da orde se realice en vivendas ou edificios de vivenda colectiva e nas súas edificacións anexas da súa titularidade, sitos na Comunidade Autónoma de Galicia.
f) Beneficiarios, importe e concello da actuación, incluíndo aos beneficiarios que renunciaron á subvención:
RESOLUCIÓN do 12 de xaneiro de 2017, da Dirección Xeral de Enerxía e Minas, pola que se dá publicidade aos beneficiarios das axudas concedidas ao abeiro da Orde do 28 de decembro de 2015 pola que se establecen as bases reguladoras para a concesión de subvencións, en réxime de concorrencia non competitiva, para a renovación de fachadas e cubertas de lousa, e se procede á súa convocatoria para o ano 2016 (código de procedemento IN314A).
Consellería de Economía, Emprego e Industria — III. Outras disposicións — 27/01/2017

De conformidade co disposto no artigo 15 da Lei 9/2007, do 13 de xuño, de subvencións de Galicia; no artigo 13.4 da Lei 4/2006, do 30 de xuño, de transparencia e boas prácticas na Administración pública galega, e no artigo 19 do anexo I da Orde do 28 de decembro de 2015 pola que se establecen as bases reguladoras para a concesión de subvencións, en réxime de concorrencia non competitiva, para a renovación de fachadas e cubertas de lousa, e se procede á súa convocatoria para o ano 2016 (código de procedemento IN314A),
Dar publicidade á relación de beneficiarios das axudas concedidas pola Consellería de Economía, Emprego e Industria ao abeiro da referida orde, que figura como anexo á presente resolución.
Santiago de Compostela, 12 de xaneiro de 2017
a) Norma reguladora da convocatoria: Orde do 28 de decembro de 2015 pola que se establecen as bases reguladoras para a concesión de subvencións, en réxime de concorrencia non competitiva, para a renovación de fachadas e cubertas de lousa, e se procede á súa convocatoria para o ano 2016 (código de procedemento IN314A).
b) Aplicación orzamentaria: 09.20.734A.780.0 «Plan renove de cubertas de lousa».
c) Crédito orzamentario: 2.100.000,00 euros.
d) Finalidade: a renovación de fachadas e cubertas con lousa para conseguir melloras significativas na demanda enerxética dos edificios.
e) Destinatarios: os particulares ou as comunidades de propietarios, sempre que a actuación subvencionable descrita no artigo 2 do anexo I da orde se realice en vivendas ou edificios de vivenda colectiva e nas súas edificacións anexas da súa titularidade, sitos na Comunidade Autónoma de Galicia.
f) Beneficiarios, importe e concello da actuación, incluíndo os beneficiarios que renunciaron á subvención:
EXTRACTO da Orde do 26 de decembro de 2016 pola que se establecen as bases reguladoras das axudas para paliar os danos producidos polo lobo e se convocan para o ano 2017.
Consellería de Medio Ambiente e Ordenación do Territorio — III. Outras disposicións — 20/01/2017

BDNS (Identif.): 328765.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index):
Primeiro.
Persoas beneficiarias
Poderanse acoller a estas axudas os/as propietarios/as do gando que se especifica no anexo I da orde de convocatoria e que foi afectado por ataques de lobos dentro da Comunidade Autónoma.
Segundo.
Obxecto
Establecer as bases reguladoras dunha liña de axudas a favor dos/das titulares de actividades gandeiras afectados/as polos ataques do lobo ás reses das súas explotacións, coa finalidade de compensar os danos ocasionados no seu gando, e proceder á súa convocatoria para o ano 2017.
Terceiro.
Bases reguladoras e convocatoria
Orde do 26 de decembro de 2016 pola que se establecen as bases reguladoras das axudas para paliar os danos producidos polo lobo e se convocan para o ano 2017.
Cuarto.
Contía
O importe asignado é de trescentos setenta e nove mil novecentos cincuenta e oito euros (379.958 €), sen prexuízo do incremento orzamentario que se poida realizar con remanentes adicionais de acordo coas dispoñibilidades de crédito. En todo caso, as concesións limitaranse ás dispoñibilidades orzamentarias.
Quinto.
Prazo de presentación de solicitudes
Para aos danos comunicados entre o 1 de outubro de 2016 e a entrada en vigor da orde de convocatoria, o prazo de presentación será de 45 días naturais contados a partir da entrada en vigor da orde.
Para os danos ocasionados a partir da entrada en vigor da orde de convocatoria, o prazo de presentación será de 45 días naturais contados desde o día seguinte ao da comunicación do dano.
Sexto.
Outros datos
Comunicar o dano nas vinte e catro horas seguintes á constatación do ataque. Os/as propietarios/as das reses deberán poñelo en coñecemento da Consellería de Medio Ambiente e Ordenación do Territorio mediante unha chamada, no horario hábil, ao teléfono 012, na cal se lles facilitará unha chave que servirá para acreditar a chamada e identificar o expediente.
O horario hábil de atención telefónica é das 8.00 ás 20.00 horas, de luns a venres, e das 8.00 ás 17.30 horas, os sábados.
Para os danos constatados entre as 17.30 horas dos sábados e as 8.00 horas dos luns, a comunicación da constatación do ataque realizarase nas vinte e catro horas seguintes contadas desde as 20.00 horas do domingo.
A partir do 1 de outubro de 2017, poderanse realizar comunicacións por danos de lobo de acordo co establecido nos parágrafos anteriores, e a concesión de axudas queda condicionada a unha nova convocatoria no ano 2018.
Santiago de Compostela, 26 de decembro de 2016
ORDE do 28 de decembro de 2016 pola que se fai pública a resolución das axudas para inicio de estudos universitarios no curso 2016/17 nas universidades do Sistema universitario de Galicia.
Consellería de Cultura, Educación e Ordenación Universitaria — III. Outras disposicións — 20/01/2017

Pola Orde do 19 de setembro de 2016 (DOG do 4 de outubro) aprobáronse as bases e procedeuse á convocatoria de axudas, para inicio de estudos universitarios no curso 2016/17 nas universidades do Sistema universitario de Galicia.
De acordo co establecido no artigo 7 da orde de convocatoria, desde o día 17 ao 28 de novembro de 2016 expuxéronse as listaxes provisionais de solicitudes admitidas e excluídas por documentación. As persoas interesadas puideron durante ese mesmo prazo, formular reclamacións ou emendar erros e faltas de documentación ante a Secretaría Xeral de Universidades.
Transcorrido ese prazo, as solicitudes admitidas foron estudadas pola comisión avaliadora nomeada na propia orde de convocatoria.
En consecuencia, de acordo co establecido no artigo 10 das bases da convocatoria e atendendo ao informe-proposta elevado pola citada comisión avaliadora a través da Secretaría Xeral de Universidades, esta consellería,
Artigo 1
Concederlle a axuda de matrícula aos/ás estudantes universitarios/as que se relacionan na listaxe de concedidas do anexo I desta orde e pola contía que en cada caso se sinala.
Artigo 2
O aboamento da axuda de matrícula farase nun pagamento único na conta bancaria indicada polo/a interesado/a.
Artigo 3
Denegarlle a axuda ao alumnado que se relaciona no anexo II desta orde como solicitudes denegadas, pola causa que en cada caso se sinala.
Artigo 4
O incumprimento por parte do/a bolseiro/a de calquera das condicións recollidas nesta orde e demais normas aplicables poderá constituír causa determinante de revogación da axuda e do reintegro total ou parcial polo/a beneficiario/a das cantidades percibidas xunto cos xuros de demora que lle puidesen corresponder en cada caso, en aplicación do disposto nos artigos 33 e seguintes da Lei 9/2007, do 13 de xuño, de subvencións de Galicia, no Decreto 287/2000, do 21 de novembro, polo que se desenvolve o réxime de axudas e subvencións públicas da Comunidade Autónoma de Galicia.
Artigo 5
Contra esta resolución, que esgota a vía administrativa, as persoas afectadas poderán interpoñer recurso potestativo de reposición ante o conselleiro de Cultura, Educación e Ordenación Universitaria no prazo dun mes a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas ou ben directamente o recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 28 decembro de 2016
EXTRACTO da Orde do 30 de decembro de 2016 pola que se establecen as bases reguladoras e a convocatoria de subvencións dentro do Plan específico de acción comunitaria destinada a asociacións veciñais, confederacións, federacións ou unións de asociacións de veciños de Galicia, comunidades de usuarios de augas e asociacións de mulleres rurais de Galicia.
Vicepresidencia e Consellería de Presidencia, Administracións Públicas e Xustiza — III. Outras disposicións — 20/01/2017

BDNS (Identif.): 329100.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS) (http://www.pap.minhap.gob.es/bdnstrans/index):
Primeiro. Beneficiarias
Poderán ser beneficiarias das subvencións convocadas as asociacións de veciños, confederacións, federacións ou unións de asociacións de veciños de Galicia, comunidades de usuarios de augas debidamente inscritas no rexistro público correspondente e asociacións de mulleres rurais de Galicia.
Segundo. Obxecto
Poderán ser obxecto de subvención os gastos ocasionados como consecuencia de investimentos realizados en inmobles de titularidade veciñal ou sobre os cales a entidade solicitante ten un dereito de uso por convenio ou por calquera outro título, así como equipamentos necesarios para o seu funcionamento, todos eles vinculados a acadar unha eficaz prestación dos servizos de interese veciñal, análogos aos encadrados como servizos básicos municipais na lexislación de réxime local, e a mellora da vida local nos concellos da Comunidade Autónoma de Galicia, incluídos os camiños veciñais e as traídas de augas xestionadas polas comunidades de usuarios de augas.
Terceiro. Bases reguladoras
Orde do 30 de decembro de 2016 pola que se establecen as bases reguladoras e a convocatoria de subvencións dentro do Plan específico de acción comunitaria destinada a asociacións veciñais, confederacións, federacións ou unións de asociacións de veciños de Galicia, comunidades de usuarios de augas e asociacións de mulleres rurais de Galicia.
Cuarto. Importe
Para a concesión destas axudas destínase crédito por un importe total dun millón de euros (1.000.000,00 €).
Quinto. Prazo de presentación de solicitudes
O prazo de presentación de solicitudes será dun mes, contado a partir do día seguinte ao da publicación da orde no Diario Oficial de Galicia.
Entenderase como último día do prazo o correspondente ao mesmo ordinal do día da publicación. Se o último día do prazo é inhábil, entenderase prorrogado ao primeiro día hábil seguinte e, se no mes de vencemento non hai día equivalente ao de publicación, entenderase que o prazo expira o derradeiro día do mes.
Santiago de Compostela, 30 de decembro de 2016